
	Παρουσίαση ποιητικής συλλογής
“WHEN THE STARS FALL SILENT
ΟΤΑΝ ΤΑ ΑΣΤΕΡΙΑ ΣΙΩΠΟΥΝ”
της Ειρήνης Ευριπίδου

Σπίτι της Κύπρου

Το Σπίτι της Κύπρου και οι Εκδόσεις Τάλως Φ.  διοργανώνουν την Τρίτη 26 Νοεμβρίου 2024 και ώρα 19:00 την παρουσίαση της νέας ποιητικής συλλογής της Ειρήνης Ευριπίδου, 

“WHEN THE STARS FALL SILENT | ΟΤΑΝ ΤΑ ΑΣΤΕΡΙΑ ΣΙΩΠΟΥΝ”.

Χαιρετισμός θα απευθύνει ο Πρέσβης της Κυπριακής Δημοκρατίας, κ. Σταύρος Αυγουστίδης και για το βιβλίο θα μιλήσουν, η δημοσιογράφος, κ. Ελεωνόρα Ορφανίδου και ο δικηγόρος, συγγραφέας, κ. Θωμάς Μαστακούρης. 

Αποσπάσματα από το βιβλίο θα διαβάσει η  ηθοποιός, Γιούλικα Σκαφιδά.

--------------------------------------------------------------------------------------------

H Ειρήνη Ευριπίδου κατάγεται από την Κύπρο, αλλά ζει στην Αθήνα. Έχει σπουδάσει Ψηφιακές Ανθρωπιστικές Επιστήμες σε προπτυχιακό και μεταπτυχιακό επίπεδο στο King's College London και στο University College London. Έχει εργαστεί στον συγκεκριμένο τομέα τόσο στην Αγγλία όσο και στην Ελλάδα. Το 2023 ολοκλήρωσε σπουδές υποκριτικής στη Δραματική Σχολή «Ίασμος» και, σήμερα, συνεχίζει τις σπουδές της στην υποκριτική και το σενάριο στο ANT1 MediaLab. Είναι συνιδρύτρια της Evripides Art Gallery στην Αθήνα, όπου εργάζεται από το 2015. Ασχολείται ενεργά με την ποίηση και τη φωτογραφία. Έχει κυκλοφορήσει τέσσερις ποιητικές συλλογές. Η πρώτη, με τίτλο «Γυάλινα Τριαντάφυλλα», κυκλοφόρησε το 2011 και ακολούθησαν οι «Ονειροπολήσεις (ενός φεγγαριού)» το 2016 και το «Ίσως αγάπησα τον ήλιο» το 2021, από τις εκδόσεις ΑΙΟΛΟΣ. Η συλλογή μικροποιημάτων «Όταν τα αστέρια σιωπούν» εκδόθηκε το 2024 από τις εκδόσεις ΤΑΛΩΣ Φ. Το 2021, συμμετείχε και στη συλλογή διηγημάτων φαντασίας «13 Alter Ego» που κυκλοφόρησε από τις εκδόσεις iWrite. Στον τομέα της φωτογραφίας, το 2014 παρουσίασε την έκθεση μακροφωτογραφίας «Αστικές Αντιθέσεις - Ταξίδι υπό το φως του ήλιου» στο Ίδρυμα Μιχάλης Κακογιάννης και το 2018 την έκθεση «Maybe one day» στην Evripides Art Gallery.

